Spurningin um það hvernig við getum lifað í fjölbreyttum heimi hefur ef til vill aldrei verið eins aðkallandi og nú . Ef mannkynið á að lifa af þá er áríðandi að við finnum leið til að umbera skoðanir og gildismat sem er frábrugðið okkar eigin . Þeir valkostir að annaðhvort einangra okkur og hörfa inn á okkar aðskilda svæði eða samræmt gildismat sem er ákvarðað og þröngvað af efnahag og tækni geta varla talist raunhæfir . Aukin tengsl og samskipti á milli ólíkra menningarsamfélaga heimsins virðast óumflýanleg . Hvernig getum við lært að óttast ekki mismun ? Hvernig getum við lært að eiga árangursrík samskipti við þá sem hafa öðruvísi sýn og skilning á heiminum en við höfum ? Fjölbreytni getur annað hvort komið af stað átökum og ofbeldi eða gagnkvæmum sköpunarkrafti og framförum . Hvernig getum við tryggt að hið síðara verði ofaná ? Daisaku Ikeda skrifaði í þessu samhengi : „ Kenningar Búdda byrja á því að viðurkenna mannlegan fjölbreytileika . … Mannúðarkenning Lótus sútrunnar byggist á því viðhorfi að virða einstaklinginn . “ Samkvæmt búddismanum er hver einstaklingur einstök birtingarmynd hins æðsta sannleika . Vegna þess að hvert og eitt okkar birtir þennan sannleika í formi okkar einstaka persónuleika erum við öll dýrmæt og sannarlega ómissandi hluti af hinum lifandi alheimi . Í skrifum sínum notar Nichiren samlíkingu á mismunandi ávöxtum trjáa , kirsuber , plómur o.fl. - til að leggja áherslu á þetta atriði . Öll blómstra þau á einstakan hátt , með sínum eigin einstaka karakter . Saman skapa þau stórkostlega árstíðabundna mynd af lífskrafti og fegurð . Nichiren lýsir þessu sem að hvert og eitt „ birti sitt sanna eðli “ ( Jpn . jitai kensho ) . Í búddisma Nichiren Daishonin snýst uppljómun ekki um að breyta okkur sjálfum í eitthvað sem við erum ekki . Frekar er það spurningin um að draga fram þá jákvæðu eiginleika sem við búum þegar yfir . Það er að þroska viskuna og lífskraftinn til að tryggja að þeir einstöku eiginleikar sem móta persónuleika okkar nýtist til að skapa gildi ( hamingju ) fyrir okkur sjálf og fyrir aðra . Sem dæmi geta eiginleikar óþolinmæðinnar annaðhvort verið uppspretta pirrings og ágreinings eða drifkraftur skjótra og árangursríkra aðgerða . Lykillinn hér er sú trú að hver einstaklingur sé einstök birtingarmynd á lífskrafti alheimsins . Sem slíkur býr hver einstaklingur yfir takmarkalausu virði og möguleikum og eðlislægri , friðhelgri reisn . Samt , samanborið við æðsta alheimsfjársjóð lífsins sem er okkur öllum sameiginlegur , hafa sérkenni kyns okkar , þjóðar , menningar eða trúarlegs bakgrunns o.s.frv. aðeins takmarkaða merkingu . Þegar þessi skilningur skýtur rótum getum við lært að yfirstíga fastheldi okkar á mismun og tilfinningum andúðar og ótta . Rétt eins og hver einstaklingur hefur einstakan persónuleika , einstaka lífsreynslu , er hægt að líta þannig á að hver menningarheimur sé birtingarmynd af sköpunargáfu og visku alheimsins . Á sama hátt og búddisminn hafnar allri flokkun einstaklinga í virðingarstiga , samþykkir hann viðhorf grundvallar virðingar gagnvart allri menningu og hefðum . Lögmál þess að laga sig að lífsreglum umhverfisins ( Jpn . zuiho bini ) endurspeglar þetta . Þeir sem ástunda búddisma eru hvattir til að tileinka sér sveigjanlega opna nálgun gagnvart þeim menningalegu aðstæðum sem þeir eru í . Þess vegna , um leið og þeir hafa í heiðri búddíska lögmálið er varðar eðlislæga reisn og helgi mannlegs lífs , þá fylgja þeir staðbundnum siðum og háttum nema þegar þeir stangast beinlínis á við þessar grundvallar lífsreglur . Samkvæmt þessu starfa samtök SGI um allan heim að því að byggja upp starfsemi sem er í samræmi við og sæmandi þeirri menningarlegu umgjörð og munu leggja af mörkum varanlegt framlag til sinna virðingarverðu samfélaga . Upprunalegur tilgangur búddismans er að vekja fólk upp til sjá hið ótakmarkaða virði síns eigin lífs og í beinu framhaldi lífi annarra . Að lokum , hæfileiki okkar til að bregðast á skapandi hátt við fjölbreytileika veltur á þeim hæfileika okkar að þroska áþreifanlega tilfinningu fyrir dýrmæti sjálfs lífsins og hverri einstakri birtingarmynd þess .